GiliGold/VAD_KnessetCorpus huggingface dataset:
איילת שקד: מה זה החוק הזה?
צחי הנגבי: שחבר כנסת לשעבר יוכל לציין את הכהונה שלו.
איילת שקד: אם אני מחפשת עבודה, אני לא יכולה לכתוב שהייתי חברת כנסת?
<ארבל אסטרחן: אם יש לך חברה, את לא יכולה לכתוב, חברת הכנסת לשעבר.
<ארבל אסטרחן: <תיקון תקנות משכן הכנסת בעניין הכנסת מצלמות למשכן הכנסת - פניית יו"ר הכנסת.
<ארבל אסטרחן: >
צחי הנגבי: הנושא הבא: תיקון תקנות משכן הכנסת בעניין הכנסת מצלמות למשכן הכנסת – פניית יו"ר הכנסת.
צחי הנגבי: היתה אלינו פנייה של היו"ר.
צחי הנגבי: ארבל תסביר.
<ארבל אסטרחן: חוק משכן הכנסת, רחבתו ומשמר הכנסת, מסמיך את יו"ר הכנסת לקבוע תקנות בעניינים שונים.
<ארבל אסטרחן: בין היתר יש תקנות שקובעות היום, ובעצם מאז שהן הותקנו בשנת 1971 התקנה הזאת לא שונתה.
<ארבל אסטרחן: התקנה אומרת: "לא יכניס אדם למשכן הכנסת, מצלמה, מסרטה או מכשיר הקלטה אלא באישור מיו"ר הכנסת או ממי שהוא הסמיכו לכך.
<ארבל אסטרחן: מי שהורשה להכניס מצלמה, מסרטה ומכשיר הקלטה כאמור, לא יפעילם במשכן הכנסת אלא בהיתר מיוחד מיו"ר הכנסת או מי שהיו"ר הסמיכו לכך ובמידה ובתנאים שנקבעו בהיתר מיוחד.
<ארבל אסטרחן: בעבר אכן מאוד הקפידו על הסעיף הזה, לא אפשרו להכניס מצלמות.
<ארבל אסטרחן: בשנים האחרונות, מרגע שיש את הסמרטפונים לא ניתן לאכוף יותר את ההוראה הזאת.
<ארבל אסטרחן: יו"ר הכנסת מציע לבטל את הסעיף הזה שקראתי ובמקומו לכתוב סעיף אחר שיאמר כך: "קצין הכנסת רשאי להורות על כללים והגבלות לעניין הכנסה של מכשיר המשמש לצילום או להקלטה למשכן הכנסת והשימוש בו בתחומי המשכן".
<ארבל אסטרחן: כלומר, להסמיך את הקצין לקבוע הוראות על הכנסה ושימוש במצלמות בתוך המשכן.
<ארבל אסטרחן: מונחת בפניכם טיוטה של אותן הוראות של הקצין.
<ארבל אסטרחן: פורמאלית, ועדת הכנסת צריכה לאשר רק את התקנה אבל זה מונח בפניכם כדי שתראו את התמונה השלמה ואם יש לכם הערות אליה, זה גם בסדר.
<ארבל אסטרחן: מוצע שהקצין יוציא הנחיות לבאי הבית.
<ארבל אסטרחן: הרעיון הוא לחלק את המשכן לאזורים שונים ובהם יהיו הוראות שונות.
<ארבל אסטרחן: הכלל הראשון יגיד שהכנסת מצלמות למשכן, לרבות טלפונים הכוללים מצלמות, מותרת, בכפוף לבדיקה ביטחונית כמקובל לגבי חפצים המוכנסים למשכן.
<ארבל אסטרחן: זה השינוי הגדול, דהיינו, מותר להכניס מצלמות וסמרטפונים.
<ארבל אסטרחן: הסעיף השני יגיד: "בכל מקרה של צילום במשכן הכנסת, יש להישמע להוראות אנשי משמר הכנסת והסדרנים.
<ארבל אסטרחן: אנשי המשמר והסדרנים יבטיחו כי אין בצילום משום הפרעה לביטחון ולסדר במשכן או מטרד לבאי הבית".
<ארבל אסטרחן: זה סעיף כללי ואז מתחילים ללכת לפירוט של מקומות.
<ארבל אסטרחן: "במליאת הכנסת, לרבות ביציעים, הצילום מותר ללא פלש, ובלבד שאין בכך הפרעה לעבודת הכנסת ולסדר באולם המליאה וביציע.
<ארבל אסטרחן: " "בוועדות הכנסת הצילום מותר רק במקום שיוגדר לכך בחדר הוועדה, לפי הנחיות מנהל הוועדה והסדרנים ובלבד שאין בכך הפרעה לעבודת הוועדה.
<ארבל אסטרחן: בישיבות ועדה שאינן פתוחות לתקשורת, הצילום אסור.
<ארבל אסטרחן: בחדריהם של חברי הכנסת ושל עובדי הכנסת הצילום מותר רק בתיאום מראש עם יושבי החדר.
<ארבל אסטרחן: במסדרונות הכנסת ככלל הצילום אסור, למעט מקומות שיוגדרו מראש כעמדות צילום על-ידי קצין הכנסת ודובר הכנסת".
<ארבל אסטרחן: יש מקומות במסדרונות שהתקשורת עומדת שם ואפשר לצלם.
<ארבל אסטרחן: "הצילום אסור באופן מוחלט במזנונים, בחדר הכושר, בחדרי השירותים ובמקומות שקצין הכנסת יקבע כי יש בצילום בהם משום הפרעה לבאי הבית.
פנינה תמנו: אני רוצה לחזור לסעיף 5.
פנינה תמנו: הוא רחב מידי.
פנינה תמנו: מה זאת אומרת בתיאום מראש?
פנינה תמנו: האדם יכול לבוא ולהגיד שהוא תיאם מראש.
פנינה תמנו: זה מאוד רחב.
<ארבל אסטרחן: את רוצה שיהיה כתוב "באישור"?
פנינה תמנו: הכלל צריך להיות שאסור לצלם בחדרים אלא אם כן יש אישור בכתב.
פנינה תמנו: צריך להיות מאוד ברורים.
<ארבל אסטרחן: אם מישהו רוצה לבוא להצטלם איתך בחדר שלך, את תכתבי לו שאת מרשה לו?
פנינה תמנו: לאור העובדה שיש הרבה לוביסטים שמגיעים לחדרים שלנו והכול די פתוח, אני חושבת שאם ייכנס לוביסט כשאני לא נמצאת ויש שם מסמכים, אני רוצה לדעת שקודם כל אסור לצלם בחדרים ובלשכות של חברי הכנסת כשיש שם דברים מאוד רגישים.
פנינה תמנו: החריג יהיה אישור בכתב.
<ארבל אסטרחן: השאלה אם זה צריך להיות בכתב?
פנינה תמנו: כן, אני חושבת שזה צריך להיות בכתב.
איתן כבל: אם באים לצלם אותי אני צריך להגיד: רגע, אני אכתוב לך אישור?
פנינה תמנו: היום יכול להיות מצב שיש לי עוזרת חדשה.
פנינה תמנו: כל הדברים הרגישים שלי נמצאים בלשכה.
פנינה תמנו: יבוא אדם או עיתונאי משופשף, נכנס, מצלם ואומר שהיה תיאום מראש.
פנינה תמנו: מבחינתי, זה אומר שזה נתון לפרשנות רחבה ולוויכוחים מיותרים.
צחי הנגבי: אנחנו נקרא את כל הסעיפים.
צחי הנגבי: ארבל תמשיך, כל אחד ירשום לעצמו הערות ונמשיך לדיון.
<ארבל אסטרחן: אז קראתי איפה אסור לצלם: בחדרי הכושר, במזנונים, בשירותים וכדומה.
<ארבל אסטרחן: "למשתתפים בסיורים שמארגנת הכנסת, מ ותר לצלם באישור מדריך הסיור ובהתאם להנחיותיו.
<ארבל אסטרחן: " זאת ההצעה שמובאת מטעם קצין הכנסת והיא כמובן על דעת יו"ר הכנסת, שתשלים את החלפת התקנה.
צחי הנגבי: תכף נדון בסעיף 5.
צחי הנגבי: זה צריך להיות שהצילום אסור אלא אם כן ניתן אישור של בעלי החדר.
<ארבל אסטרחן: אולי יושבי החדר.
דוד רותם: לא יושבי החדר.
דוד רותם: אני לא מסכים שהעוזרים שלי יתחילו לתת אישורים.
צחי הנגבי: חבר הכנסת או עובדי הכנסת שהחדר שייך להם.
פנינה תמנו: אם מגיע כלי תקשורת, אז יש להם אישור מיו"ר הכנסת.
צחי הנגבי: רוב הצילום בחדרים זה אכן חבר'ה באים אומרים: בואו נעמוד ליד הדגל ונצטלם ולא צריך לחתום להם על מסמכים.
צחי הנגבי: יש נקודות רגישות שצריך לתת להן מענה.
<ארבל אסטרחן: חבר הכנסת או עובד הכנסת.
אורי מקלב: אם הבנתי נכון, אתם מבקשים לבטל לגמרי את התקנה ולתת את הסמכות לקצין הכנסת.
<ארבל אסטרחן: להחליף אותה בהסכמת הקצין.
אורי מקלב: בתקנה יש התייחסות גם למצלמה וגם למכשיר הקלטה.
אורי מקלב: השאלה, מה דינו של מכשיר הקלטה?
אורי מקלב: אפשר להקליט בחדרי גם ללא אישור?
אורי מקלב: אם אתם לא כותבים את זה, לכאורה נשארת האפשרות להקליט.
אורי מקלב: ההתייחסות צריכה להיות גם למכשיר הקלטה ולא רק למצלמות.
צחי הנגבי: צודק, השימוש בטלפון הוא גם כמכשיר הקלטה.
אורי מקלב: אחרי ביטול התקנה אפשר להכניס מכשיר הקליטה בלי ליידע.
אורי מקלב: אותו דין זה מסרטות.
אורי מקלב: מה דינן של מסרטות טלוויזיה?
אורי מקלב: כדי שלא תצטרכו עוד פעם לתקן, אם אתם רוצים לאסור הכנסת מסרטה באופן כללי – הרבה פעמים אני רואה שמתעכבים הרבה זמן כי אין להם אישור מיוחד.
אורי מקלב: יכול להיות שאתם צריכים להשאיר את זה כדי שלא נבוא עוד פעם בעניין של הסרטה.
אורי מקלב: בנושא של מכשיר הקלטה, אני מציע שהנושא הזה יחול על מצלמה ועל מכשיר הקלטה או הקלטה מכל סוג שהיא.
אורי מקלב: כל התקנות צריכות להיות גם על הקלטה.
איתן כבל: היו בעיות עד היום?
צחי הנגבי: חבר הכנסת כבל, היתה פנייה של יו"ר הכנסת, לאור העובדה שהסעיף הזה שאוסר צילומים הוא קצת אנכרוניסטי כי היום כל מי שמגיע לכנסת יש לו יכולת לצלם.
איילת שקד: שיהיה אסור להקליט בחדרים.
נסים זאב: מה לגבי מצלמה נסתרת?
נסים זאב: נכנסים פתאום באופן מפתיע לחבר הכנסת והוא לא יודע שמצלמים אותו.
נסים זאב: האם זאת עבירה על החוק?
צחי הנגבי: מדובר על שימוש אסור במצלמה.
צחי הנגבי: בין היתר, אתה מפעיל את המצלמה.
נסים זאב: אבל איך אני יכול לדעת.
איתן כבל: אתה לא יכול לדעת.
נסים זאב: אחר-כך אני רואה את זה בעיתון.
נסים זאב: השאלה האם זאת עבירה פלילית או לא?
נסים זאב: חבר כנסת מצולם בלי ידיעתו.
נסים זאב: מעבר לזה שהוא מוקלט, הוא בא אליך כביכול בתמימות ובסוף אתה רואה שאתה גם מצולם.
נסים זאב: אני אומר לך שזה בעייתי, כי יש פה מעשים בכל יום.
<ארבל אסטרחן: הוראות חוק האזנת סתר חלות גם כאן.
<ארבל אסטרחן: אני לא בקיאה בכל פרטי החוק ואני לא יודעת מה שבא לפתור את זה.
<ארבל אסטרחן: להיפך, זה יקשה עוד יותר.
צחי הנגבי: זה מחזק את האיסור.
<ארבל אסטרחן: בנוסף, יש לנו היום הוראות בחוק ובתקנות המשכן שאוסרות לפעול בניגוד לכללים האלה.
<ארבל אסטרחן: זה לא הוראות פליליות אבל יש אפשרות להוציא מהכנסת אדם שפעל בניגוד לכללים האלה, לשלול את היתר הכניסה שלו, לא לאפשר לו להיכנס לכנסת שוב.
<ארבל אסטרחן: זה מה שמאפשר החוק.
מאיר שטרית: למיטב ידיעתי, בחוק האזנות סתר, אם הצד שהקליט או צילם, שותף לשיחה, מותר לו.
נסים זאב: אנחנו רוצים להגן על חברי הכנסת אז צריך יותר להגביל.
צחי הנגבי: אין הגנה על הקלטה של שיחה שמתקיימת.
נסים זאב: אורח לא יכול לבוא כמתחזה.
נסים זאב: הכוונה שלו לא להתארח אלא בעצם לקחת דברים שלא בידיעת חבר הכנסת.
נסים זאב: זה גם לכבוש את המלכה אם היא בבית.
פנינה תמנו: אני חושבת שבסופו של דבר אנחנו צריכים להידרש לשאלה, עם כל זה שאנחנו נמצאים בעולם של שקיפות – אני בעד שקיפות ואני חברה בשדולה לשקיפות – עדיין, צריך לדעת שאסור שחברי הכנסת יהלכו פה על ביצים או שיבואו אנשים כאלה ואחרים שמנסים להוציא את דיבתו של חבר כנסת כזה או אחר ומשתמשים בתחבולות כדי להוציא דברים צהובים או דברים שלא כדאי שיצאו.
פנינה תמנו: לכן אני חושבת שצריך לתת לנו זמן לחשוב על זה.
פנינה תמנו: אני לא חושבת שזה צריך להתקבל בקלות כזאת.
פנינה תמנו: אני לא רואה פה שום סמכות של קצין הכנסת לעניין שלילה של מישהו שבאופן קבוע מצלם או מטריד חברי כנסת או עובדים אחרים.
פנינה תמנו: אני חושבת שיש בעיה עם זה שחוק האזנת סתר לא מופיע פה במפורש.
פנינה תמנו: אולי צריך להכניס את הסעיף הזה.
פנינה תמנו: צריך לחשוב על זה.
פנינה תמנו: בוועדות, למשל, את לא רוצה שאנשים יתחילו לעמוד לצלם ולהפריע.
פנינה תמנו: זה יכול גם להטות את העבודה של חברי הכנסת.
פנינה תמנו: אני רוצה להאמין שאנחנו עושים את העבודה שלנו בשקט, אל מול כל הלחצים שגם כך קיימים בבית הזה.
מאיר שטרית: הכנסת עברה מהפך גדול בעניין של צילום.
מאיר שטרית: מצלמים את חברי הכנסת בכל מקום בכנסת.
מאיר שטרית: היום הכנסת מצלמת.
מאיר שטרית: בכל המסדרונות יש מצלמות שמצלמות את חברי הכנסת בכל פינה חוץ מהשירותים.
אברהם מיכאלי: כולל ח"כים שנרדמים במליאה.
מאיר שטרית: זה לא היה בעבר.
מאיר שטרית: זה הגיע לכנסת בעקבות מינויו של קצין הכנסת לשעבר, שד"ר, שבא מן המוסד והוא השתגע לגמרי.
מאיר שטרית: לדעתי זה פוגע בפרטיות של חברי הכנסת.
מאיר שטרית: בעצם מישהו יכול לראות כל מי שבא אליך לחדר.
מאיר שטרית: כל מי שנכנס אליך לחדר מצולם.
פנינה תמנו: למי מותר לצפות בסרטונים האלה?
מאיר שטרית: אם חברי הכנסת רגישים לעניין, אתם צריכים לדעת.
צחי הנגבי: קצין הכנסת, האם החומר הזה מבוער בשלב כלשהו?
<יוסי גריף: מצלמות האבטחה שקיימות היום נועדו לצורך שחזור.
<יוסי גריף: אין פה עניין של צפייה רציפה במצלמות האבטחה.
<יוסי גריף: הן נועדו לשחרור.
צחי הנגבי: כמה זמן זה נשמר.
<יוסי גריף: כל שחזור שנעשה במצלמות עובר את האישור שלי.
<יוסי גריף: זה נשמר למשך 14 יום.
<יוסי גריף: במצלמות אפשר לחזור אחורה 14 יום.
<יוסי גריף: מעבר ל-14 יום לא ניתן.
<יוסי גריף: אין מסכים לצפייה רציפה בתוך המשכן.
<יוסי גריף: המצלמות נועדו לשחזור.
צחי הנגבי: אין חדר בקרה שהאח הגדול יושב.
<יוסי גריף: יש חדר בקרה - - -
איילת שקד: איפה יש מצלמות?
צחי הנגבי: בכל מקום.
איתן כבל: איילת, תודי לאלוהים ש-14 יום עברו.
<ארבל אסטרחן: הוא אומר שאף אחד לא צופה בזה.
<ארבל אסטרחן: אם יש תלונה שקרה משהו אז - - -
איתן כבל: בהמשך לדברים שאמר חבר הכנסת שטרית.
איתן כבל: אנחנו שקופים פה לגמרי ולכן גם כל הדיון סביב הצילום נהיה די פאתטי.
צחי הנגבי: זה לא נכון.
איתן כבל: עוד לא סיימתי.
צחי הנגבי: בתוך החדרים אין מצלמות.
איתן כבל: אם מגיע צלם ללא תיאום ונכנס לחדר לצלם, אני מסכים שזה חדר פרטי ואין סיבה שמישהו יצלם בלי אישור.
איתן כבל: אפילו שיקבל אישור בכתב.
פנינה תמנו: אתה מוכן שיקליטו אותך ללא ידיעתך?
איתן כבל: אני לא יכול לעשות נגד זה כלום.
פנינה תמנו: אבל היום, כשיש סייג ויש גדר וכללים זה לא לחלוטין פרוץ ולכן אנשים נזהרים.
צחי הנגבי: כדאי שנבין מה קרה.
צחי הנגבי: לגבי הקלטה, אדם יכול לשים על עצמו מכשיר הקלטה וזה לא קשור לשינוי הזה.
צחי הנגבי: השינוי הזה הוא רק בהקשר הטכנולוגי.
צחי הנגבי: אדם יכול להקליט כל אחד ולהגניב לכנסת מכשיר הקלטה.
צחי הנגבי: הטכנולוגיה בעניין הזה לא השתנתה.
צחי הנגבי: מה שהשתנה זה שבעבר רק צלמים מורשים הכניסו מצלמות והיום כל אחד שנכנס לכנסת יש לו יכולת לצלם.
צחי הנגבי: לכן בעניין הזה באה היוזמה של יו"ר הכנסת.
צחי הנגבי: חברת הכנסת פנינה תמנו-שאטה אמרה שאנחנו לא בשלים לקבל החלטה ומבקשת שנעביר לדיון במועד אחר.
<ארבל אסטרחן: אני רק רוצה להבהיר לחבר הכנסת זאב שהיום זאת עבירה פלילית "מי שמפר הוראות שניתנו כדין מאת קצין הכנסת או מאת סדרן או איש משמר הכנסת".
נסים זאב: אני חושב שכל חבר כנסת זכותו להחליט שהוא לא רוצה מצלמות בחדרים.
צחי הנגבי: את זה כתבנו, זה רק באישור.
נסים זאב: מי שאוהב מצלמות וחשוב לו שיראו אותו 24 שעות, יבוא על הברכה.
צחי הנגבי: על זה יש הסכמה, שצילום בחדר זה רק באישור חבר הכנסת.
צחי הנגבי: זה שונה בסעיף 5.
צחי הנגבי: בסך הכול כל הדברים ברורים.
צחי הנגבי: אם אתם מקבלים את ההצעה של פנינה אז נדחה את זה.
צחי הנגבי: אם לא, נצביע.
פנינה תמנו: למה לא לדחות את זה?
איילת שקד: למה לדחות?
פנינה תמנו: למה זה אמור להפריע?
פנינה תמנו: אני רוצה להעביר הערות שלי.
פנינה תמנו: אני חושבת שיש לנו זמן גם אם זה ייקח יומיים שלושה.
פנינה תמנו: נעביר הערות בצורה מסודרת.
פנינה תמנו: לא צריך לקבל החלטות חפוזות.
נסים זאב: אני חושש שאני לא אהיה פה.
פנינה תמנו: אנחנו מחליטים פה לא רק לגבי העובדים ו-120 חברי כנסת.
צחי הנגבי: ההצעה שלך כרגע בדיון אצל החברים.
מאיר שטרית: אני מבקש להתייחס לעניין צילום בוועדות הכנסת.
מאיר שטרית: יש כמובן צילום שהכנסת מצלמת וזה בסדר גמור, מה שמופיע בסעיף 4.
מאיר שטרית: כשהייתי יו"ר ועדת המדע הייתי נוכח במקרה שצלם מבחוץ, בלי אישור של הכנסת, נכנס לוועדה לצלם.
מאיר שטרית: טיפלתי בחוק הביומטרי והוא רצה להוציא את זה החוצה בצורה מעוותת.
מאיר שטרית: שאלו אותי: האם אפשר לצלם ואמרתי שאני לא מסכים.
מאיר שטרית: יש צילום של ערוץ הכנסת ואני לא מסכים שייכנסו צלמים כי הם נכנסו כדי לעורר רעש ולעשות מהומה.
מאיר שטרית: הוא בכל זאת צפצף, נכנס לאולם והתחיל לצלם.
מאיר שטרית: אמרו לי: למרות שאסרת הנה הוא מצלם.
מאיר שטרית: עצרתי את הדיון וביקשתי ממנו לצאת החוצה.
מאיר שטרית: אני חושב שצילום בוועדה, מלבד מצילומי הכנסת, צריך אישור יו"ר הוועדה.
מאיר שטרית: אני לא חושב שזה חופשי שכל אחד יכול לצלם מה שהוא רוצה.
צחי הנגבי: זה כתוב.
צחי הנגבי: במקום יו"ר הוועדה כתוב מנהל הוועדה.
פנינה תמנו: ואם יש ראש ועדה שמתנהל בצורה מסוימת ובאופן סיסטמתי ולא רוצה שיצלמו?
מאיר שטרית: הסמכות היא שלו.
פנינה תמנו: היום גם כך זה בשידור.
מאיר שטרית: כשהכנסת מצלמת היא מצלמת את הוועדה בצורה אובייקטיבית.
צחי הנגבי: נוסיף: "באישור יו"ר הוועדה".
פנינה תמנו: אני חושבת שזה בעייתי מאוד.
<קריאה: בא עוזר שלך ורוצה לצלם אותך.
מאיר שטרית: אין לי בעיה עם עובדי הכנסת.
צחי הנגבי: אלא אם כן אסר על-כך.
פנינה תמנו: זה אותו דבר.
פנינה תמנו: נניח שיש יו"ר ועדה שיש עליו ביקורות מהציבור ומאנשים שנמצאים בתוך הוועדה והם רוצים לצלם.
פנינה תמנו: יבוא אותו יו"ר ועדה ובאופן קבוע יסגור את שעריו.
פנינה תמנו: אני חושבת שזה לא לגיטימי.
צחי הנגבי: אלא אם כן אסר על-כך יו"ר הוועדה.
פנינה תמנו: אולי באישור יו"ר הכנסת.
צחי הנגבי: אי-אפשר לרוץ כל פעם ליו"ר הכנסת.
פנינה תמנו: אז אני מחזירה את זה להצעה שהצעתי, להשאיר את זה להערות.
מאיר שטרית: יכול להיכנס צלם שרוצה לצלם רק מה שאת אומרת ורק את זה להוציא מעוות.
מאיר שטרית: כל מי שרוצה לקבל צילום של הכנסת הוא יכול לקבל.
צחי הנגבי: זה מופיע באינטרנט.
מאיר שטרית: כשמישהו בא במטרה מעוותת לפגוע בך או בראש הוועדה – אם אדם בא בכוונה לפגוע ביו"ר הוועדה זכותו להגיד שהוא לא יכול לצלם.
מאיר שטרית: יש ועדות שמבחינה ביטחונית סוגרים את הצילום.
מאיר שטרית: אני חושב שצריך להיות רגיש לעניין.
מאיר שטרית: יו"ר ועדה הוא לא מטומטם.
צחי הנגבי: האיזון כאן הוא איזון נכון.
צחי הנגבי: הצילום מותר, זה הכלל.
מאיר שטרית: אלא אם אסר יו"ר הוועדה.
<ארבל אסטרחן: אפשר להוסיף שיו"ר הוועדה רשאי לאסור על הצילום בעת ישיבת הוועדה אם הדבר מפריע למשתתפים בישיבה וזה כולל גם אותו.
פנינה תמנו: על הסמכות של הקצין לאסור או לשלול צילום של מישהו שבאופן קבוע מפריע בוועדות.
פנינה תמנו: אם החלטנו שאנחנו מעבירים את הסמכות לקצין הכנסת, אז חשוב גם לתת לו את השיניים.
<ארבל אסטרחן: זה בסעיף 2.
צחי הנגבי: יש להישמע להוראות אנשי משמר הכנסת והסדרנים.
פנינה תמנו: אבל זה הסדרנים ואנשי המשמר.
צחי הנגבי: מי שקורא להם זה יו"ר הוועדה או חברי הכנסת.
פנינה תמנו: נניח שאנשי המשמר אמרו למישהו שהוא מפריע לסדר.
פנינה תמנו: התריעו בו 3 פעמים אבל אם הוא בא שוב, אז שקצין הכנסת יוכל להרחיק אותו.
<יוסי גריף: אין בעיה להרחיק.
צחי הנגבי: "אנשי המשמר והסדרנים יבטיחו כי אין בצילום משום הפרעה לביטחון ולסדר במשכן או מטרד לבאי הבית".
צחי הנגבי: יש להם חובה לעשות את זה.
נסים זאב: מה קורה כאשר פלוני או אלמוני בא להסריט את חבר כנסת.
נסים זאב: יש להגיע עד יו"ר הכנסת?
נסים זאב: יש אירוע מיוחד ואני רוצה שמישהו יסריט אותי.
צחי הנגבי: לא צריך.
<ארבל אסטרחן: זה בסעיף 1.
<ארבל אסטרחן: הכנסת מצלמות מותרת בכפוף לבדיקה ביטחונית.
צחי הנגבי: כל אחד יכול להכניס מצלמה וזה כולל טלפונים.
פנינה תמנו: שהצילום בוועדות לא ייעשה בעמידה.
צחי הנגבי: צלמים לא יכולים לצלם בישיבה.
פנינה תמנו: כרגע אנחנו לא מדברים על צלמי תקשורת.
פנינה תמנו: אתה יכול למצוא מצב שעשרה עומדים וזה בסדר.
צחי הנגבי: אז יו"ר הוועדה יכול לבקש מהם לשבת.
<ארבל אסטרחן: אלה ההסכמות:
<ארבל אסטרחן: הצעה של חבר הכנסת שטרית שיו"ר ועדה רשאי לאסור על הצילום בעת ישיבת ועדה אם הדבר מפריע למשתתפים.
<ארבל אסטרחן: לגבי החדרים של חברי הכנסת - - -
צחי הנגבי: פנינה, אני הולך בכיוון שהצעת.
צחי הנגבי: אנחנו עשינו דיון ואין צורך לחזור לדיון.
צחי הנגבי: תשלחי לנו את הנוסח הסופי ונביא אותו להצבעה.
צחי הנגבי: מי שיש לו הערות יכול לשלוח.
אברהם מיכאלי: למען הסדר, מכיוון שיש פה שינוי בבניין, אני הייתי מביא את זה לישיבות סיעה כדי שהח"כים יעירו הערות כדי להיות שלמים שלא שינינו.
צחי הנגבי: ארבל תשלח לכל הסיעות ונפיץ נוסח.
צחי הנגבי: באופן כללי אנחנו מאשרים את הטקסט עם ההערות שהושמעו.
צחי הנגבי: נקיים על-כך הצבעה בשבוע הבא, לאחר שכל הסיעות יביעו עמדתן.
צחי הנגבי: אם יהיו אישורים, לא ניכנס לדיון מפורט בכל סעיף וסעיף.
צחי הנגבי: אנחנו עוברים לנושא הבא: בקשת הממשלה להקדמת הדיון בהצעת חוק הגדלת הסיוע לניצולי שואה (תיקוני חקיקה), התשע"ד-2-14.
צחי הנגבי: מי מסביר?
<גליה מאיר אריכא: אני היועצת המשפטית של הרשות לזכויות ניצולי שואה.
<גליה מאיר אריכא: הצעת החוק שהונחה היום מהווה למעשה יישום של תכנית ממשלתית רחבה לסיוע לניצולי שואה בעלות של מיליארד שקלים, שאושרה בממשלה לפני כשלושה שבועות ושכוללת חבילה של צעדים.
<גליה מאיר אריכא: התכנית כוללת, בצד הגדלת הסיוע לניצולי שואה שמוכרים כיום לפי החוקים השונים, גם הרחבת היקף הזכאים והכרה באוכלוסיות נוספות.
<גליה מאיר אריכא: כך, למשל, תשלום מענקים שנתיים לניצולי שואה שעד היום לא קיבלו קצבה חודשית בשל נרדפותם מכל מקור שהוא ולניצולי שואה נזקקים ועוד צעדים נוספים.
<גליה מאיר אריכא: הצעדים האלה מצטרפים גם לצעדים נוספים שכלולים באותה החלטת ממשלה שאישרה את התכנית, כמו למשל, פטור מלא מתשלום דמי השתתפות עצמית ברכישת תרופות שבסל שירותי הבריאות.
צחי הנגבי: אתם מבקשים להקדים את הדיון.
<גליה מאיר אריכא: אנחנו מבקשים לעשות כל מאמץ לזרז את התהליכים.
צחי הנגבי: הדחיפות מובנת.
צחי הנגבי: יש מישהו שלא מזדהה אם הבקשה?
צחי הנגבי: מי בעד בקשת הממשלה להקדים את הדיון לקריאה ראשונה?
צחי הנגבי: בעד ההצעה – רוב
צחי הנגבי: הנושא האחרון: הרכב הוועדה המשותפת לוועדת העלייה, הקליטה והתפוצות ולוועדת החוץ והביטחון לדיון בהצעה לסדר היום בנושא: מו"מ תוך היעדר התייחסות למאבק הפליטים היהודים יוצאי ארצות ערב להכרה ולפיצויים", הצעת ח"כ נסים זאב.
צחי הנגבי: עוד לפני שיצאנו לפגרה החלטנו להקים ועדה משותפת וביקשנו את ההרכב.
צחי הנגבי: בשעתו לא אושרו השמות מטעם חברי ועדת חוץ וביטחון.
נסים זאב: בגלל שלא היה יו"ר לוועדת חוץ וביטחון זה התעכב.
צחי הנגבי: היום יש לנו 6 חברים.
צחי הנגבי: הוועדה היא בראשות חבר הכנסת זאב, שהוא גם מטעם ועדת הקליטה והעלייה יחד עם ראובן ריבלין ויואל רזבוזוב.
צחי הנגבי: מטעם ועדת החוץ והביטחון חברי הכנסת איתן כבל, רונן הופמן ומוטי יוגב.
צחי הנגבי: כמו כן סוכם כי הוועדה המשותפת תקיים עד 3 דיונים ולנושא זה בלבד עד סוף כנס הקיץ.
נסים זאב: מכיוון שזה התעכב כל-כך הרבה חודשים, אי-אפשר להגביל אותי עכשיו בקיץ.
יריב לוין: עד סוף דצמבר.
נסים זאב: אני רוצה 3 חודשים.
צחי הנגבי: בקשתך התקבלה.
צחי הנגבי: עד סוף שנת 2014.
צחי הנגבי: מי בעד ההרכב שהקראתי?
צחי הנגבי: נגד – אין
צחי הנגבי: הרכב הוועדה נתקבל.
צחי הנגבי: חברי ההרכב הם: נסים זאב, יואל רזבוזוב, רובי ריבלין, איתן כבל, רונן הופמן, מוטי יוגב.
פנינה תמנו: ולמה אין אישה?
פנינה תמנו: זה צריך להיות נר לרגלינו.
צחי הנגבי: יו"ר הקואליציה ישים לב לעניין הזה.
פנינה תמנו: תשים לב לדבר הזה.
פנינה תמנו: אני חושבת שראוי שתהיה אישה.
פנינה תמנו: לא חסר מזרחיות.
נסים זאב: ביקשתי מכמה חברות כנסת והן לא רצו.
פנינה תמנו: אני אשמח אם אתה רוצה.
איילת שקד: תצרפו אותי ואת פנינה.
נסים זאב: אפשר להגדיל את המספר.
יריב לוין: זה מה שקיבלנו מראשי הוועדות.
צחי הנגבי: חבר הכנסת יריב לוין, יו"ר הקואליציה, יבדוק האם ניתן יהיה להגדיל את ההרכב.
יריב לוין: על סדר יומנו באופן עקרוני: קביעת ועדה לדיון בהצעת חוק להגדלת הסיוע לניצולי שואה (תיקוני חקיקה), התשע"ד-2014.
יריב לוין: ותיכף תסביר היועצת המשפטית ארבל אסטרחן מה אנחנו בדיוק הולכים לעשות, כי אנחנו צריכים לעשות פה איזשהו פינג-פונג עם המליאה כדי להשלים את העברת החוק הזה ביחד עם שני חוקים פרטיים שישנם בעניין הזה: של חבר הכנסת חיים כץ ושל חבר הכנסת אלעזר שטרן, ולנסות להביא למצב באמת שהם יחולקו באופן ענייני בין ועדת העלייה, הקליטה והתפוצות לבין ועדת העבודה, הרווחה והבריאות בהתאם לסיכום שישנו עם ראשי הוועדות הרלוונטיות, ובאופן שיאפשר באמת לקדם אותם ולסיים אותם ללא דיחוי לרווחת ניצולי השואה.
יריב לוין: היועצת המשפטית ארבל אסטרחן, בבקשה.
<ארבל אסטרחן: אז אני אסביר: מדובר בהצעה ממשלתית שעוסקת כולה בהגדלת הסיוע שניתן לניצולי שואה שחיים בישראל, אבל היא מתקנת כמה חוקים.
<ארבל אסטרחן: כפי מה שמדובר כעת, ההצעה תפוצל בין שתי ועדות, שזה דבר שהוא לא דבר רגיל.
<ארבל אסטרחן: בדרך כלל לא לוקחים הצעה אחת ומפצלים אותה בין ועדות.
<ארבל אסטרחן: ובשביל לעשות דבר - - -
אברהם מיכאלי: רגע, מה החלטנו במליאה?
<ארבל אסטרחן: זה עבר לוועדת הכנסת - - -
אילן גילאון: לא, זה עבר לוועדת הכנסת.
אילן גילאון: רגע, זה מוסכם על ראשי הוועדות, הפיצול הזה?
יריב לוין: כן, כן, כן.
<ארבל אסטרחן: ולכן מה שצריך לעשות, צריך לעשות פה מין משהו טיפונת יותר מסורבל מהרגיל, שאנחנו סתם מעבירים הצעות לוועדות מסוימות.
<ארבל אסטרחן: אלא, השלב הראשון הוא להעביר את זה לוועדת הכנסת.
<ארבל אסטרחן: כי זה לא נמצא בוועדת הכנסת לדיון, הוא נמצא בוועדת הכנסת לקביעת ועדה.
<ארבל אסטרחן: השלב הראשון שצריך להחליט עליו הוא להעביר לוועדת הכנסת, ואת זה יהיה צריך להודיע במליאה.
<ארבל אסטרחן: ואז יהיה צריך לחזור לוועדת הכנסת כשההצעה על שולחנה, ואז; אני כבר אגיד מה תהיה ההחלטה הנוספת.
<ארבל אסטרחן: ההחלטה הנוספת היא שוועדת הכנסת - - -
יפעת קריב: אבל המליאה הבאה היא רק ביום שני.
אברהם מיכאלי: לא, לא – היום, היום.
<ארבל אסטרחן: וועדת הכנסת עוד מעט תתכנס שוב כאשר ההצעה על שולחנה, ותחליט שני דברים: אחת, היא תחליט שהיא מפצלת את הצעת החוק לשתיים, שתיכף אני אגיד מה החלוקה, ומעבירה כל אחד מהחלקים לוועדה אחרת: חלק אחד יעבור לוועדת העבודה, הרווחה והבריאות, וחלק אחר לוועדת העלייה, הקליטה והתפוצות.
<ארבל אסטרחן: החלוקה - - -
אורי מקלב: יש פה כדי חלוקה, - -
<ארבל אסטרחן: אני אומר - - -
אורי מקלב: בהצעת החוק הזו?
<ארבל אסטרחן: יש מה?
אורי מקלב: יש פה כדי חלוקה?
<ארבל אסטרחן: יש כדי חלוקה בגלל שיש בהצעה, ההצעה כוללת - - -
<ארבל אסטרחן: ההצעה בסך הכול כוללת שישה סעיפים, כאשר הסעיף הראשון הוא סעיף מטרה והסעיף האחרון הוא תחילה, ויתר הסעיפים פשוט מתקנים, כל אחד מהם כולל תיקונים לחוקים אחרים, ולכן קל לעשות את החלוקה הזאת.
<ארבל אסטרחן: ולכן מה שמוצע זה שפרק א' שעניינו מטרה, פרק ג' שמתקן את חוק נכי רדיפות הנאצים, ופרק ד' שמתקן את חוק נכי המלחמה בנאצים, והוראות התחילה והמעבר שנוגעות לפרקים האלה, הם יעברו לוועדת העלייה, הקליטה והתפוצות; ואילו יתר ההוראות, כלומר פרק ב' שמתקן את חוק ההטבות לניצולי שואה, פרק ה' שמתקן את חוק הביטוח הלאומי, והוראות התחילה והמעבר שקשורות לפרקים האלה יעברו לדיון בוועדת העבודה, הרווחה והבריאות.
יריב לוין: האמת שזה גם הגיוני כי זה משמר את המנדט של כל אחת מהוועדות באופן - - -
אורי מקלב: מילה אחת, אדוני היושב ראש.
אורי מקלב: אני באמת חושב, קשה לי להאמין שהחלוקה היא חלוקה מקצועית - - -
יריב לוין: לא, לא, היא מקצועית.
יריב לוין: היא באמת מקצועית.
יריב לוין: לא סתם - - -
אורי מקלב: אם זו חלוקה מקצועית אני מושך את דבריי, ולא חלוקה של קרדיטים, והתייחסות, למי מייחסים את זה.
אורי מקלב: אם זו חלוקה מקצועית בחלק הזה אז אני תומך בחוק.
יריב לוין: כן, זה באמת לפי תחומי - - -
אילן גילאון: אני רוצה להגיד רק משפט: - -
אילן גילאון: - - זה Per se לוועדת העבודה, הרווחה והבריאות, אבל אתם אומרים שראשי הוועדות החליטו והסכימו ביניהם על החלוקה.
אילן גילאון: בסדר, זאת החלוקה הפוליטית, חבר הכנסת אורי מקלב, אבל בסדר.
אילן גילאון: אז אני אתמוך בזה - - -.
אילן גילאון: לא אכפת לי.
אורי מקלב: אבל אם זו חלוקה פוליטית בשביל מה להגיד?
אורי מקלב: אם זו חלוקה פוליטית, חלוקה של קרדיט, חלוקה של - - -
אילן גילאון: ברגע שאנחנו מחליטים אחרת - - -
יפעת קריב: - - - ועדת העלייה, הקליטה והתפוצות עוסקת בנושאים של ניצולי שואה - - -
יריב לוין: זו לא חלוקה פוליטית, זה כי ככה נדונו הנושאים האלה בעבר.
יריב לוין: נדונו, הנושאים האלה, המרכיבים שהולכים לוועדת העלייה, הקליטה והתפוצות נדונו שם גם בעבר, לכן אני חושב שהחלוקה היא סבירה לגמרי.
אילן גילאון: זה העניין - - -
יפעת קריב: ואם הגיעו להסכמות שיוכלו לזרז את העברת החוק אז בואו נלך על זה.
יפעת קריב: נסכים ונתקדם.
אורי מקלב: זה אפילו לא פיצול חוק, זה פיצול סעיפים.
יריב לוין: טוב, אוקיי.
יריב לוין: אז מה שאנחנו עושים כרגע, אחרי שדיברנו בשתי הוועדות האחרות, בסוף מה שאנחנו רוצים לעשות כרגע זה לאשר את זה שכרגע ועדת הכנסת "מושכת" את ההצעה הזאת לדיון אצלנו.
יריב לוין: הצבעה בעד – פה אחד נגד – אין נמנעים – אין ההצעה להעביר את הצעת החוק להגדלת הסיוע לניצולי שואה (תיקוני חקיקה), התשע"ד-2014, לדיון בוועדת הכנסת נתקבלה.
יריב לוין: על סדר היום: הצעת חוק להגדלת הסיוע לניצולי שואה (תיקוני חקיקה), התשע"ד-2014 (מ/866).
יריב לוין: כאן אנחנו רוצים לדון בפיצול ההצעה, ובקביעת הוועדות שידונו בחלקים המפוצלים על פי הסיכומים שהיו בין ראשי הוועדות הנוגעות בדבר.
יריב לוין: ולאחר מכן אנחנו נאשר את העברתן וקביעת הוועדות שידונו בהצעות החוק הבאות:
יריב לוין: הצעת חוק להענקת זכויות לניצולי השואה, התשע"ג-2013, של חבר הכנסת חיים כץ וקבוצת חברי כנסת (פ/1231/19); והצעת חוק זכאות לתגמול לניצולי שואה שעלו לארץ לאחר שנת 1953, התשע"ד-2014, של חבר הכנסת אלעזר שטרן וקבוצת חברי כנסת (פ/2318/19).
יריב לוין: אני מציע שהיועצת המשפטית ארבל אסטרחן, בקצרה – תסקרי לנו את הסיכום שהיה.
<ארבל אסטרחן: אז אני רק אגיד בקצרה, זה באמת לחזור על מה שנאמר בישיבה הקודמת: מדובר בהצעת חוק גדולה שכוללת תיקונים לחוקים שונים.
<ארבל אסטרחן: ההסכמות הן לפצל את ההצעה לשני חוקים נפרדים, כך שאחד יעבור לוועדת העבודה, הרווחה והבריאות, והחלק האחר לוועדת העלייה, הקליטה והתפוצות.